text: Til Barcelona på liggecykel
  12 maj 2010 kl. 08.33
  Musikpædagog Søren Dahl begynder i dag en 2.500 kilometer lang rejse fra Vejle til Barcelona på en liggecykel.
  Han får tilskud til turen fra en række sponsorer, og overskuddet skal gå til en kulturfestival for børn og unge i Vejle.
  Søren Dahl er musikpædagog, og han har tidligere givet sig i kast med usædvanlige rejser.
  Han regner med at være i Barcelona om tre uger.
  